ประกาศคณะกรรมการกํากับหลักทรัพย์และตลาดหลักทรัพย์ที่ กจ. 24/2564เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์(ฉบับที่ 9)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14 วรรคหนึ่ง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 64(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็น (5/1) ของข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 18/2551 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2556 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 5) ลงวันที่ 18 กันยายน พ.ศ. 2556 "(5/1) การเสนอขายใบสําคัญแสดงสิทธิที่จะซื้อหุ้นที่ออกใหม่ต่อบุคคลที่เป็นเจ้าหนี้ของบริษัทตามแผนฟื้นฟูกิจการที่ศาลให้ความเห็นชอบตามกฎหมายว่าด้วยล้มละลาย ทั้งนี้ เฉพาะกรณีที่แผนฟื้นฟูกิจการกําหนดให้เจ้าหนี้ต้องรับใบสําคัญแสดงสิทธิที่จะซื้อหุ้นดังกล่าวแทนการรับชําระหนี้"ข้อ ๒ ให้เพิ่มความต่อไปนี้เป็น (7) ของข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 18/2551 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2556 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 5) ลงวันที่ 18 กันยายน พ.ศ. 2556 "(7) การเสนอขายใบสําคัญแสดงสิทธิที่จะซื้อหุ้นที่มีลักษณะครบถ้วนดังต่อไปนี้ (ก) เป็นใบสําคัญแสดงสิทธิที่จะซื้อหุ้นที่ออกใหม่ซึ่งได้เสนอขายในลักษณะเป็นการทั่วไปโดยกําหนดเงื่อนไขให้ผู้ที่จะซื้อใบสําคัญแสดงสิทธิต้องเป็นผู้ถือหุ้นของบริษัท และจํานวนการจองซื้อไม่เกินกว่าสัดส่วนการถือหุ้น โดยเป็นการเสนอขายตามมติที่ประชุมผู้ถือหุ้นที่ให้เสนอขายต่อผู้ถือหุ้นทุกรายอย่างเท่าเทียมกัน แต่จะไม่เสนอขายให้ผู้ถือหุ้นที่จะทําให้บริษัทมีหน้าที่ตามกฎหมายต่างประเทศ (ข) ผู้ที่จะใช้สิทธิตามใบสําคัญแสดงสิทธิที่จะซื้อหุ้นอาจไม่ใช่ผู้ถือหุ้นของบริษัท (ค) ใบสําคัญแสดงสิทธิที่จะซื้อหุ้นดังกล่าวออกโดยบริษัทจดทะเบียนหรือบริษัทมหาชนจํากัดที่จัดตั้งขึ้นตามกฎหมายไทยซึ่งมีหน้าที่ตามมาตรา 56 ไม่ว่าหน้าที่นั้นจะเกิดจากการเสนอขายโดยบริษัทมหาชนจํากัดเองหรือโดยผู้ถือหุ้นของบริษัทมหาชนจํากัด"ข้อ ๓ ให้ยกเลิกความในข้อ 16 และข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 18/2551 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 และให้ใช้ความต่อไปนี้แทน"ข้อ 16 ให้ผู้เสนอขายหลักทรัพย์ตามหมวดนี้ รายงานผลการขายหลักทรัพย์ต่อสํานักงานตามแนวทางที่กําหนดไว้บนเว็บไซต์ของสํานักงาน ภายในสิบห้าวันนับแต่วันปิดการเสนอขาย โดยให้แสดงรายละเอียดดังต่อไปนี้ (1) ชื่อ สถานที่ติดต่อ และหมายเลขโทรศัพท์ ของผู้รายงานผลการขาย(2) วันที่เสนอขายหลักทรัพย์ (3) ประเภท ลักษณะ และชื่อเฉพาะของหลักทรัพย์ (ถ้ามี)(4) ข้อมูลที่แสดงลักษณะของการเสนอขายที่ได้รับยกเว้นดังต่อไปนี้ (ก) จํานวนและมูลค่าหลักทรัพย์ที่เสนอขายทั้งหมด รวมทั้งจํานวนและมูลค่าของหลักทรัพย์ที่ขายได้ทั้งหมด (ข) ราคาของหลักทรัพย์ที่เสนอขาย โดยกรณีที่เป็นการเสนอขายใบแสดงสิทธิ ให้แสดงราคาและอัตราใช้สิทธิด้วย (ค) ลักษณะหรือประเภทของผู้ซื้อหลักทรัพย์ โดยกรณีที่เป็นการเสนอขายต่อกรรมการหรือพนักงาน ให้แสดงรายชื่อผู้รับช่วงซื้อหลักทรัพย์ (ถ้ามี) ด้วย (ง) กรณีที่เป็นการเสนอขายหลักทรัพย์ตามแผนฟื้นฟูกิจการ ให้แสดงระยะเวลาการเสนอขายหลักทรัพย์ตามแผนฟื้นฟูกิจการข้อ 17 วันปิดการเสนอขายตามข้อ 16 ให้พิจารณาจากวันปิดการเสนอขายในแต่ละครั้ง หรือในกรณีที่มีการกําหนดช่วงเวลาเสนอขาย ให้พิจารณาจากวันสุดท้ายของช่วงเวลาดังกล่าว เป็นวันปิดการเสนอขาย เว้นแต่ในกรณีดังต่อไปนี้ (1) การเสนอขายหลักทรัพย์ต่อกรรมการหรือพนักงานตามข้อ 10 ให้วันปิดการเสนอขายหมายความรวมถึงวันดังต่อไปนี้ (ก) กรณีที่กรรมการหรือพนักงานสามารถใช้สิทธิซื้อหลักทรัพย์ได้เฉพาะตามระยะเวลาที่กําหนดไว้เป็นรอบ ๆ ให้ถือว่าวันสุดท้ายของระยะเวลาที่กําหนดในแต่ละรอบนั้นเป็นวันปิดการเสนอขาย (ข) กรณีที่กรรมการหรือพนักงานสามารถใช้สิทธิซื้อหลักทรัพย์ได้ในวันใด ๆ ในรอบปีปฏิทินปีหนึ่งปีปฏิทินใด ให้ถือว่าวันสิ้นปีปฏิทินของแต่ละปีปฏิทินนั้นเป็นวันปิดการเสนอขาย(2) การเสนอขายหลักทรัพย์รองรับการใช้สิทธิตามใบสําคัญแสดงสิทธิ ให้วันปิดการเสนอขายหมายความถึงวันดังต่อไปนี้ (ก) วันสิ้นสุดการใช้สิทธิตามใบสําคัญแสดงสิทธิในแต่ละครั้ง (ข) วันสุดท้ายของทุกเดือนที่มีการใช้สิทธิ ในกรณีใบสําคัญแสดงสิทธิที่อาจใช้สิทธิในลักษณะต่อเนื่องได้ตั้งแต่วันที่กําหนดให้ใช้สิทธิ"ข้อ ๔ ในกรณีที่สํานักงานได้รับแบบแสดงรายการข้อมูลและร่างหนังสือชี้ชวนไว้แล้วก่อนวันที่ประกาศนี้มีผลใช้บังคับ ให้การยกเว้นการยื่นแบบแสดงรายการข้อมูลและร่างหนังสือชี้ชวนอยู่ภายใต้บังคับของข้อกําหนดแห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 18/2551 เรื่อง การยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งใช้บังคับก่อนการแก้ไขเพิ่มเติมโดยประกาศนี้ เว้นแต่ผู้เสนอขายหลักทรัพย์ได้แจ้งต่อสํานักงานว่าประสงค์จะปฏิบัติตามข้อกําหนดที่แก้ไขเพิ่มเติมโดยประกาศนี้ข้อ ๕ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 20 กรกฎาคม พ.ศ. 2564 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์